Kanonprisen

:*For en oversikt over prismottagere det enkelte år, se årstallslenkene [[#Referanser|nederst på siden]]

*'Kanonprisen*' var en norsk [[film]]pris som ble delt ut årlig mellom 2005 og 2020. Prisen ble delt ut under [[Kosmorama|Kosmorama Trondheims internasjonale filmfestival]], og ble delt ut første gang i april 2005 for [[filmåret 2004]] under den første utgaven av filmfestivalen.

Prisen ble delt ut til [[norsk film|norske filmer]] innenfor et kalenderår. Alle norske filmer med ordinær kinodistribusjon og premiere var kandidater til å bli nominert. Selve prisen ble delt ut i det påfølgende året filmene hadde premiere, og prisutdelingen ble navngitt etter året utdelingen gjaldt, for eksempel ble [[Kanonprisen 2019]] delt ut i 2020. Vinnerne av de ulike klassene ble kåret ved avstemning blant medlemmer av de ulike [[bransjeorganisasjon]]ene tilknyttet norsk filmproduksjon. Prisen ble derfor noen ganger kalt «filmbransjens egen pris».

På grunn av [[Norge under koronaviruspandemien|coronaviruspandemien]] ble utdelingene i 2021 og 2022 avlyst. Den ble heller ikke delt ut i 2023 av økonomiske årsaker, og Kosmorama satte Kanonprisen på pause på ubestemt tid.

== Om prisen ==

Prisen ble opprettet av filmfestivalen [[Kosmorama|Kosmorama Trondheim internasjonale filmfestival]], og var en fast del av festivalen fra starten i april 2005 frem til og med 2020. Opprinnelig skulle prisen få navnet Fant etter filmen *Fant* fra 1937 av [[Tancred Ibsen]]. Etter protester fra  som påpekte at [[fant]] er et skjellsord brukt om [[tater]]e, endret Kosmorama navn på prisen til Kanonprisen inspirert av kulturbegrepet [[Kanon (kultur)|kanon]]. Kosmorama eies og drives av aksjeselskapet Filmfest Trondheim AS, som er et datterselskap av [[Trondheim Kino]] AS. Trondheim Kino er 100 prosent eid av [[Trondheim|Trondheim kommune]], som tok initiativ til filmfestivalen høsten 2003. Festivalen har som mål å «styrke filmmiljøet og filmen i Midt-Norge, samt bidra til nyskaping i skjæringspunktet mellom kultur og næring. I tillegg til å være en publikumsfestival, skal Kosmorama tilby besøkende spennende filmfaglig innhold.»

Prisen ble delt ut i samarbeid med filmbransjeorganisasjonene, og det var medlemmene av disse som stemte frem vinnerne i de ulike klassene, i motsetning til [[Amandaprisen]] hvor det settes sammen fagjuryer for de ulike klassene. Avstemningen ble organisert på ulike måter. Enkelte år avga medlemmene av de ulike bransjeorganisasjonene kun stemme i klasser tilknyttet sitt fagfelt, tilsvarende som for [[Oscar]]-prisen, mens andre år kunne medlemmene avgi stemme i alle klasser. Ved den siste utdelingen, [[Kanonprisen 2019]], var det medlemmer av [[Norsk Filmforbund]], [[Virke Produsentforeningen]], , [[Norske Dramatikeres Forbund]], , [[Norsk Skuespillerforbund]], [[NOPA]] og [[Norsk Komponistforening]] som var med og kåre vinnerne.

Selve prisen som ble tildelt vinnerne var en [[Skulptur|glasskulptur]] laget av kunstneren [[Cathrine Maske]].

I tillegg til Kanonprisen deler Kosmorama også ut andre filmpriser i løpet av festivalen. Enkelte av disse prisene er blitt delt ut under Kanonprisutdelingen. Blant prisene er New Directors Award, som er blitt delt ut siden 2012 til debuterende filmskapere fra hele verden. Prisen erstattet Kosmoramas debutantpris, som sammen med Kosmoramas hovedpris var festivalens internasjonale priser de første årene. Festivalen har også en egen [[Pitch (film og TV)|pitchekonkurranse]], hvor vinneren mottar utviklingsstøtte til et norsk filmprosjekt. I 2018 overtok Kosmorama utdelingen av [[Edith Carlmar-prisen]], en pris til kvinner i filmbransjen, etter at [[Femmina Internasjonale Filmfestival]] ble lagt ned. I tillegg deler festivalen ut flere priser til lokale og unge filmskapere, blant dem [[NTNUs filmpris]], som er blitt delt ut til filmskapere i [[Trøndelag]] siden 2016.

=== Avlysing og pause ===
På grunn av [[Norge under koronaviruspandemien|koronapandemien]] ble kåring og utdeling i 2021 og 2022 avlyst. Prisen er senere ikke blitt delt ut av økonomiske årsaker. Fram til 2018 fikk Kosmorama øremerkede midler for å gjennomføre prisen. Fra 2018 fikk Kosmorama kun festivalstøtte fra ulike hold til tiltak med publikum som hovedmålgruppe. Kosmorama-apparatet forsøkte fra 2018 å få finansiering til å videreføre Kanonprisen, men i 2023 besluttet styret i Kosmorama at festivalen fra 2023 og fremover av økonomiske årsaker måtte gjennomføres uten utdeling av Kanonprisen. Kanonprisen som konsept og institusjon ligger fortsatt hos Kosmorama som festival.

== Prisklasser ==
Ved første utdeling ble det delt ut priser i åtte klasser. Alle prisklassene fra denne utdelingen ble videreført i en eller annen form i de påfølgende årene. Under de første tre utdelingene var prisen for beste hovedrolle kjønnsnøytral, men ble delt i klassene beste kvinnelige og beste mannlige hovedrolle fra og med [[Kanonprisen 2007|2007-utdelingen]]. Klassen for beste birolle har derimot alltid vært kjønnsnøytral. Etter hvert kom det til tre nye klasser, og fra og med [[Kanonprisen 2013|2013-utdelingen]] var klasseinndelingen mer eller mindre fast med 12 klasser.

I motsetning til de øvrige klassene hvor vinnere ble kåret av bransjeorganisasjonene, ble prisklassen beste film kåret av publikum ved avstemming. Ved de fire første utdelingene ble vinneren kåret av [[Adresseavisen]]s lesere, og klassen gikk under navnene beste film, folkets filmpris og folkets kanonpris. Mellom 2008 og 2012 ble ikke prisen delt ut. I 2013 innledet Kosmorama et samarbeid med nettstedet [[Filmweb]], og klassen ble igjen innført under navnet Filmwebs kanonpris.

Prisklassen beste nyskaper, også kalt nyskapningsprisen, var den eneste av klassene som forsvant fra klassesystemet i løpet av prisens historie. Den ble innført ved [[Kanonprisen 2006|2006-utdelingen]] og ble delt ut til og med [[Kanonprisen 2012|utdelingen i 2012]]. Vinneren av den klassen ble kåret av en egen, frittstående jury.

=== Oversikt over klasser ===
*De ulike prisklassene under siste utdeling.*


== Mestvinnende filmer og personer ==


Enkelte filmproduksjoner har vunnet flere priser samme år, og enkelte personer har vunnet flere priser fordelt over flere år. Mestvinnende film er *Oslo, 31. august'', som vant syv priser under Kanonprisen 2011. Blant personer som har vunnet tre eller flere priser, har alle vunnet priser innen manus og regi og tekniske klasser som foto, klipp,  og . Ingen skuespillere har vunnet mer enn to priser.

### Mestvinnende filmer

### Mestvinnende personer

## Se også

* Kosmorama
* Kanonprisen 2004
* Kanonprisen 2005
* Kanonprisen 2006
* Kanonprisen 2007
* Kanonprisen 2008
* Kanonprisen 2009
* Kanonprisen 2010
* Kanonprisen 2011
* Kanonprisen 2012
* Kanonprisen 2013
* Kanonprisen 2014
* Kanonprisen 2015
* Kanonprisen 2016
* Kanonprisen 2017
* Kanonprisen 2018
* Kanonprisen 2019

## Referanser


## Eksterne lenker
*